作者：赵必��
词牌/韵律：贺新郎

paragraphs: 绣口琅玕腹。
美人兮、阳春一曲，华貂难续。
唤醒荷花归棹梦，犹忆红尘迷目。
只消得、乌飞兔逐。
往事已随流水去，眇愁予、郁郁哀时俗。
恨千缕，泪一掬。
不使清史流芳馥。
也不须、荣华富贵，尊前频祝。
但得山中茅屋在，莫遣鹤悲猿哭。
随意种、荼薇蹢躅。
莼菜可羹鲈可鲙，听渔舟、晚唱清溪曲。
醉又醒，唤芳醁。